2008 m. kovo 24 d.nustatyta kaip mokėjimų nutraukimo data ir nustatytos tokios akcinės bendrovės Lehman Brothers (Luxembourg) S. A. likvidavimo sąlygos: „Kreditoriai: Pirmumo teisės neturinčių, užstatu arba hipoteka neapdraustų ieškinių palūkanų norma nustatoma šio teismo sprendimo dieną. Nuo tos pačios dienos nebeteikiama kompensacijų, išskyrus tokiomis aplinkybėmis: — yra tarpusavyje susijusių įsiskolinimų, — taikomos 2005 m. rugpjūčio 5 d. įstatymo dėl finansinių garantijų nuostatos, — taikomos kitų valstybių teisės nuostatos, remiantis tarptautinės privatinės teisės taisyklėmis, nurodytomis finansų sektoriaus įstatymo 61-10, 61-12, 61-13, 61-14, 61-15, 61-25 ir 61-26 straipsniuose. Nustatomas kreditorių reikalavimų pareiškimų pateikimo terminas – 2009 m. rugpjūčio 1 d. Kreditorių reikalavimų patikrinimas: Kreditorių reikalavimų patikrinimą atlieka likvidavimo administratoriai, tačiau tie reikalavimai tvirtinami įgaliotojo teisėjo ir likvidavimo administratorių pasirašomu protokolu. Periodiškai priimtinais skelbiamas kreditorių reikalavimų sąrašas bus pateiktas Liuksemburgo apylinkės teismo antro skyriaus raštinei per dešimt pirmųjų spalio, vasario ir birželio dienų, joje paskelbtieji ir į balansą įrašytieji kreditoriai gali atlikti patikrinimus. Per šį laikotarpį minėti asmenys gali užginčyti į sąrašus įtrauktus kreditorių reikalavimus. Užginčijama raštinei pateikiant pareiškimą. Raštinės tarnautojas sąraše šalia užginčyto kreditoriaus reikalavimo padaro atitinkamą įrašą. Įraše nurodoma užginčijimo data, jo pateikėjo arba, prireikus, užprotestavimo pareiškimą įgalioto pateikti asmens tapatybė. Užginčijimą privaloma dar kartą patvirtinti per tris dienas likvidavimo administratoriams adresuotu registruotu laišku, kitaip jis tampa negaliojančiu. Laiške turi būti nurodytos tikslios užginčijimo pateikėjo pareigos, pateiktas adresas Liuksemburgo komunoje korespondencijai gauti, paskelbtojo ir į balansą įrašyto kreditoriaus statuso pagrindimas bei užprotestavimą pagrindžiantys dokumentai. Neoficialų užprotestavimo tinkamumo ir pagrįstumo patikrinimą atlieka likvidavimo administratoriai. Praėjus dešimčiai dienų, per kurias galima pateikti užprieštaravimą, priimtinais paskelbti ir neužginčyti kreditorių reikalavimai galutinai patvirtinami įgaliotojo teisėjo ir likvidavimo administratorių pasirašomais protokolais. Akcinės bendrovės LEHMAN BROTHERS (Luxembourg) S.A. likvidavimo administratoriai kreditorių reikalavimų pareiškime nurodytu adresu arba paskutiniu žinomu kreditoriaus adresu siunčiamu registruotu laišku tinkamai informuoja kreditorius, kurių reikalavimai buvo užprotestuoti arba užginčyti, apie jų reikalavimo pobūdį arba apie užginčijimo pateikimą. Jei minėti kreditoriai per 40 (keturiasdešimt) dienų nuo to registruoto laiško išsiuntimo datos netaiko šaukimo į teismą tvarkos, atitinkamas kreditoriaus reikalavimų pareiškimas turi būti laikomas galutinai atmestu. Kreditorius, kuris remiasi šaukimo į teismą tvarka likvidavimo administratorių atžvilgiu, o užginčijimo atveju ja remiasi kredito reikalavimą užginčijusio kreditoriaus atžvilgiu, šaukime į teismą arba vėlesniuose pranešimuose privalo nurodyti adresą Liuksemburgo komunoje korespondencijai gauti. Jei kreditorius minėto adreso per visą procedūros laikotarpį neišsaugo arba jei akcinės bendrovės LEHMAN BROTHERS (Luxembourg) S.A. likvidavimo administratoriams nepraneša apie adreso pasikeitimą, tolesnė jam skirta informacija ir korespondencija gali būti perduota Liuksemburgo apylinkės teismo, nagrinėjančio komercines bylas, kaip apibrėžtas Prekybos kodekso 499 straipsnio 2 pastraipoje, raštinei. Užginčijimai, dėl kurių priimti sprendimo iš karto neįmanoma, nagrinėjamai atskirai. Užginčijimai, kurie į Liuksemburgo apylinkės teismo kompetenciją nepatenka, perduodami kompetentingam teismui. Apeliacijų dėl teismų sprendimų, susijusių su užginčijimais ar užprotestavimais, nebus priimama. Kreditorius, kurių reikalavimai buvo pripažinti priimtinais, apie tai individualiai paprastu laišku informuoja akcinės bendrovės LEHMAN BROTHERS (Luxembourg) S.A. likvidavimo administratoriai. Ne EUR išreikštų kreditorių reikalavimų konvertavimas: Ne EUR nurodyti skoliniai reikalavimai bus konvertuoti pagal teismo sprendimo dėl įmonės likvidavimo dienos valiutų kursą, paskelbtą Europos centrinio banko ir visi patvirtintų skolinių reikalavimų mokėjimai bus atliekami eurais. Dividendų paskirstymas: Likvidavimo administratoriai teismui pateiks prašymą leisti atlikti paskirstymą ir sąskaitų sureguliavimą. Teismo sprendimas, kuriuo nustatomas sąskaitų sureguliavimas, bus paskelbtas laikraščiuose „Luxemburger Wort“, „Tagetblatt“ ir „Financial Times“ ištraukomis, iki teismo nustatytos dienos likus ne mažiau kaip mėnesiui. Skelbime kreditoriams bus pateikta informacija, kad jiems iki datos, nustatytos sąskaitoms sureguliuoti, nepateikus reikalavimų, išmokant dividendus į juos nebus atsižvelgta, kaip nustatyta Prekybos kodekso 508 straipsnyje. Sąskaitų sureguliavimo dieną likvidavimo administratoriai nustatys aktyvus ir pasyvus bei mokėtinus dividendus. Paskelbtų dividendų paskirstymas turi būti atliktas ne vėliau kaip per keturis mėnesius nuo sąskaitų sureguliavimo. Likvidavimo administratoriams paprašius gali būti priimtas teismo sprendimas dėl paskirstymo kreditoriams padėties, dėl to likvidavimo administratoriai nebegalės paskirstyti lėšų kreditoriams. Už galutinai nepatvirtintus skolinius reikalavimus kreditoriams, kuriems dividendai išmokėti vėliau už kitus kreditorius, palūkanos neskiriamos, jei tokie išmokėjimo skirtumai atitinka įprastines likvidavimo procedūrų eigos sąlygas. Be to, palūkanos nemokamos kreditoriams, kurių skolos galutinai patvirtintos, tačiau skolinių reikalavimų išmokėjimas atliekamas tarp teismo sprendimo išmokėti tarpinius dividendus ir faktinio išmokėjimo ir toks vėlavimas atsiranda dėl to, kad kreditoriai nepateikė likvidavimo administratoriams su mokėjimu susijusios informacijos arba iškilus teisinėms kliūtims, arba sunkumams identifikuojant kreditorius. Atliekant likvidavimo procedūrą nepaskirstytus dividendus turi saugoti likvidavimo administratoriai ir iš jų gaunamos palūkanos turi būti skirtos kreditorių fondui. Likvidavimo administratoriai: Nuo šio teismo sprendimo kilnojamojo ir nekilnojamojo turto operacijos, kilnojamojo ir nekilnojamojo turto vykdomosios operacijos galės būti vykdomos ar nukreiptos prieš likvidavimo administratorius. Su įmone susijusias operacijas taip pat galės atlikti tik likvidavimo administratoriai. Likvidavimo administratoriai įgaliotajam teisėjui duos priesaiką deramai ir ištikimai atlikti pareigas. Prekybos reikalų teismas bet kada galės pakeisti likvidavimo administratorius arba vieną iš jų, juos atšaukti arba padidinti jų skaičių. Likvidavimo administratoriai atliks akcinei bendrovei LEHMAN BROTHERS (Luxembourg) S.A. priklausančio visų rūšių turto, vertybinių popierių, skolų ir lėšų inventorizaciją, neatsižvelgdami į to turto buvimo vietą ar padėtį Didžiojoje Liuksemburgo Hercogystėje ar užsienyje. Likvidavimo administratoriai likviduos ir parduos minėtą turtą, vertybinius popierius, skolas bei lėšas ir gautą turtą vienu kartu arba per keletą kartų paskirstys kreditoriams, atsižvelgdami į jų teises. Atitinkamas paskirstymas turės būti patvirtintas teismo. Likvidavimo administratoriai tuo tikslu galės gauti mokėjimus, panaikinti skolas su kvitu arba be jo, perimti visus prekybos vekselius, realizuoti įmonės kilnojamąjį ir nekilnojamąjį turtą. Teismui gavus įgaliotojo teisėjo atskasusijusius ir jam suteikus leidimą likvidavimo administratoriai galės derėtis arba sutikti spręsti ginčus, net susijusius su nekilnojamuoju turtu, arbitražo tvarka, jei atitinkamų transakcijų arba sandėrių vertė bus neapibrėžta arba viršys 100 000 EUR. Likvidavimo administratoriai galės imtis teisinių veiksmų ar procedūrų arba atstovauti visuose Didžiojoje Liuksemburgo Hercogystės ir užsienio valstybių teismuose, kai tai jų nuomone bus tikslinga, siekiant apsaugoti kreditorių interesus arba likviduoti, realizuoti arba perimti akcinei bendrovei Lehman Brothers (Luxembourg) S. A. priklausantį turtą, vertybinius popierius, skolas ir lėšas. Likvidavimo administratoriams bus suteikti vienodi gynybos įgaliojimai visuose procesuose, procedūrose ir veiksmuose, kurie bus nukreipti prieš juos kaip likvidavimo administratorius arba prieš akcinę bendrovę Lehman Brothers (Luxembourg) S. A., įgaliojimai visuose teismuose teikti ieškinius ir gintis, dalyvauti visuose dabar vykstančiuose ir ateityje vyksiančiuose procesuose, procedūrose ir veiksmuose, taip pat teikti visų rūšių apeliacijas prieš teismo sprendimus, nutartis ir kitus aktus, priimtus arba kurie bus priimti sprendžiant ginčus, procedūras ar procesus Liuksemburge ir užsienyje, jei likvidavimo administratoriai nuspręs, kad tokia gynyba, persekiojimas, veiksmai ar apeliacijos reikalingos apsaugant akcinės bendrovės Lehman Brothers (Luxembourg) S.A. turtą. Likvidavimo administratoriai, kai laikys tai tikslinga, galės naudotis įgaliotinių, tarnautojų arba darbuotojų paslaugomis, siekdami išsaugoti ir administruoti akcinės bendrovės Lehman Brothers (Luxembourg) S.A. buhalterines knygas, registrus bei archyvus ir išsaugoti arba realizuoti turtą, taip pat imtis kitų priemonių, kurios jų nuomone atitiks likvidavimo interesus. Visas šiuo tikslu likvidavimo administratorių patirtas išlaidas turės padengti akcinė bendrovė Lehman Brothers (Luxembourg) S. A. Likvidavimo administratoriai vykdys savo sprendimus ir trečiųjų šalių bei institucijų ir teismų atžvilgiu veiks bendro parašo principu, išskyrus specialius įgaliojimus konkretiems veiksmams. Likvidavimo administratorių patirtas išlaidas ir atlyginimus turės padengti akcinė bendrovė Lehman Brothers (Luxembourg) S.A. Pabaigę likvidavimo darbus likvidavimo administratoriai teismui pateiks likvidavimo rezultatų ataskaitą bei įmonės turto panaudojimo ataskaitą, pateiks sąskaitas ir pagrindžiamuosius dokumentus. Komisarams pateikus ataskaitą bus priimtas sprendimas dėl likvidavimo administratorių valdymo ir likvidavimo užbaigimo. Teismo sprendimas dėl likvidavimo užbaigimo bus paskelbtas laikantis sąlygų, kurios bus nustatytos tame sprendime, jame taip pat nurodant, kur ne mažiau nei penkerius metus turės būti saugomos buhalterinės knygos ir likvidavimo dokumentai bei priemones, kurių imtasi kreditoriams ir akcininkams priklausančioms lėšoms ir turtui, kurio nebuvo įmanoma perduoti, saugoti.“